**Lõpparuande vorm**

**„Kohaliku omavalitsuse üksuse riigikaitselise kriisivalmiduse suurendamine“**

Riigieelarvelise toetuse lepingu nr: 6.4-2.1.1/173ML

Aruande esitaja: Saku Vallavalitsus

Projekti läbiviimise aeg: 07.04.–31.12.2024

Aruande koostamise kuupäev: 08.01.2025

|  |  |  |
| --- | --- | --- |
| **Projekti toetusega kaasnevad kulud (kululiik sh selgitus kulude arvutuse kohta)**  | **Projekti eelarve kulud** | **Tegelikud kulud**  |
| **Ühe generaatori soetamine**Projekti eelarves oli planeeritud kahe generaatori soetamine maksumusega 23 070,20. Toetust eraldati küsitust vähem ning toetati ühe generaatori soetamist.  | 23 070,20 | **22 682,25** |
| **Generaatori ühendamise valmiduse loomine, kaks kohta**Projekti eelarves oli planeeritud kolme koha generaatori ühendamise valmiduse loomine maksumusega 42 090. Toetust eraldati küsitust vähem ning toetati kahe koha ühendamist. | 42 090,00 | **13 298,00** |
|  |  |  |
| **KULUD KOKKU, sh toetuse suurus 35 970 eurot** | 65 160,20 | **35 980,25** |

|  |
| --- |
| **Projekti tulemused** *(Kuidas projekt oma eesmärgi (d) täitis? Kas ja mil määral saavutasite taotluses püstitatud eesmärgid? Millised /tulemused saavutati? Kuidas tehtud investeering/soetus muutis kohaliku omavalituse kriisivalmiduse taset)* |
| Käesolev projekt oli oluline Saku valla kriisivalmiduse parandamiseks. Projekt keskendus infrastruktuuri tugevdamisele. Generaatori soetamine ja selle ühendamise valmiduse loomine koolimajale ning spordikeskusele aitavad tagada elutähtsate teenuste katkematu toimimise hädaolukordades. See omakorda parandab elanike turvalisust ja vastupidavust kriisiolukordades.Projektiga soetati üks generaator ja loodi kahele hoonele generaatori ühendamise valmidus. Sellega suurendati planeeritavate evakuatsioonikohtade ja kerksuskeskuste toimepidevust riigikaitselises kriisis:1) Kurtna kool, asukoht Kurtna, Kurtna tee 50;2) Saku Spordikeskus, asukoht Saku, Tallinna mnt. 10B.Käesoleva projektiga antakse strateegiline panus riiklikusse kriisikäsitlusse:* Saku vald kui tugev tugipunkt riiklikus kriisihaldusvõrgustikus.
* Regionaalne koostöö, kus valmisolek tugevdab koostööd teiste omavalitsustega, parandades üleriigilist kriisivalmidust.
* Koolimaja ja spordikeskus võivad toimida nii ajutiste peavarjudena kui ka operatsioonikeskustena, kus koordineeritakse abi andmist ja logistikat.
* Koolimaja ja spordikeskuse köögid, duširuumid ja muud rajatised suudavad töötada katkestusteta, pakkuda sooja toitu ja vett ka suurtele gruppidele.
 |
| **Projekti tegevuste väljundid** (*Loetlege läbiviidud tegevused ja soetatud varad. Kirjeldage nende kasutamine. Kuidas on tagatud investeeringute kasutus, kättesaadavus ja töökorras hoidmine? Nimetage vastutaja ja säilitamise asukoht)* |
| Projektiga soetati hanke korras üks järelveetav generaator ja kahele hoonele (Kurtna kool ja Saku Spordikeskus) loodi generaatori ühendamise valmidus. Järelveetavat generaatorit saab kasutada muude rikete korral, ülepumpamisjaamade käigus hoidmiseks elektrikatkestuste ajal, külade pumplate veevarustuse tagamiseks kriisiolukorras, välitöödel raskendatud ligipääsu korral. Lisaks generaatorile soetati erineva pikkusega jätkukaableid ja ühendkilpe vooluvõtu kohtade laiendamiseks või halva ligipääsu korral elektritoite saamiseks. Generaatori ja muu soetatud vara eest vastutab taristuinsener kes tagab kasutuskorra, peab järge hooldusaegadest, väljastab vahendid vastavalt vajadusele. Generaatori hoiukoht on Tehnika 6, Saku suletud territooriumil. Järelveetaval generaatoril on sõlmitud kehtiv kindlustus, väljastatud numbrimärk ja tehniline pass ülevaatuse tarbeks. Generaatori hooldusperioodiks on 2 aastat. |
| **Hinnang projekti elluviimisele** *(Kuidas kulges projekti elluviimine? Kas tegevuste läbiviimisel/tulemustes oli erinevusi või kõrvalekaldeid võrreldes kavandatuga, millest tulenevalt? Kuidas probleeme lahendati?)*  |
| Projekti elluviimine kulges plaanipärselt, vastavalt pakkumusele ja lepingule peeti tähtaegadest kinni, järelveetav generaator toimetati kohale õigeaegselt.  |
| **Aruandele lisatud kuludokumentide koopiate loetelu** |
| 1. Käikor OÜ 18.11.2024 arve 24292, maksekorraldus, akt – summa 6161,00.
2. Käikor OÜ 18.11.2024 arve 24293, maksekorraldus, akt – summa 7137,00
3. OÜ AirCom 27.12.2024 arve 202674, maksekorraldus, akt – summa 22 682,25

 KOKKU 35 980,25 |

Aruande koostamise kuupäev: 08.01.2025

Aruande koostanud: Hele-Mall Kink, arendusspetsialist

Aigar Pruul, taristuinsener